भवनाथपुर(गढ़वा) : भवनाथपुर सीएचसी में बीते तीन दिनों से इलाजरत वृद्ध मरीज को रेफर किये जाने के वावजूद मरीज के साथ परिजन के नही होने पर एम्बुलेंस चालक ने मरीज को सदर अस्पताल ले जाने से किया इनकार,अस्पताल परिसर में पड़ा रहा मरीज वही परिजनों ने भी नही ली सुध। विदित हो कि दीपावली की संध्या में कर्पूरी चौक के समीप उक्त वृद्ध लावारिश हालात मे बेसुध पड़ा था जिसे स्थानीय व्यवसायी ब्रजेश गुप्ता ने टॉल फ्री नम्बर 108 नम्वर से संपर्क कर उसे अस्पताल भेजा,तीन दिनों तक अस्पताल में समुचित इलाज के बाद चिकित्सको ने बेहतर इलाज हेतु गढ़वा रेफर कर दिया।पूछताछ के क्रम में वृद्ध मरीज ने किसी प्रकार अपना नाम रामप्रसाद राम पिता घुना राम एवं घर गटियरवा बताया।वृद्ध मरीज की लावारिस एवं दयनीय स्थिति देख शुक्रवार को भवनाथपुर पंसस चन्दन ठाकुर ने उक्त वृद्ध मरीज को सदर अस्पताल भेजवाने के लिये 108 नम्बर पर सम्पर्क किया नगर उंटारी से एम्बुलेंस भी अस्पताल परिसर में आई किन्तु एम्बुलेंस चालक आनंद कुमार ने वृद्ध मरीज के साथ किसी परिजन के न होने पर सदर अस्पताल गढ़वा ले जाने से इनकार कर दिया एवं मारिज को असहाय स्थिति में छोड़ खाली एम्बुलेंस लेकर पुनः वापिस चला गया,उक्त एम्बुलेंस चालक के इस अमानवीय व्यवहार से केंद्र एवं राज्य सरकार के सहयोग से संचालित एम्बुलेंस सेवा पर प्रश्नचिन्ह उठना लाजमी है।